CELEX: 32004D0360
Language: mt
Date: 2004-04-13 00:00:00
Title: Id-Deċiżjoni tal-Kummissjoni tat-13 ta' April 2004 dwar kondizzjonijiet speċifiċi għall-importazzjoni ta' prodotti tas-sajd miż-Zimbabwe (notifikata bid-dokument numru K(2004) 1328)Test b'relevanza għaż-ŻEE

Avviż Legali Importanti

|

32004D0360

Official Journal L 113 , 20/04/2004 P. 0048 - 0053

		Id-Deċiżjoni tal-Kummissjonitat-13 ta' April 2004dwar kondizzjonijiet speċifiċi għall-importazzjoni ta' prodotti tas-sajd miż-Zimbabwe(notifikata bid-dokument numru K(2004) 1328)(Test b'relevanza għaż-ŻEE)(2004/360/KE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunitajiet Ewropej,Wara li kkunsidrat id-Direttiva tal-Kunsill 91/493/KEE tat-22 ta' Lulju 1991 dwar il-kondizzjonijiet tas-saħħa għall-prodotti u t-tqegħid fis-suq ta' prodotti tas-sajd [1], u b'mod partikolari l-Artikolu 11(1) fiha msemmi,billi:(1) Saret spezzjoni f'isem il-Kummissjoni fiż-Zimbabwe sabiex tivverifika l-kondizzjonijiet li taħthom il-prodotti tas-sajd huma prodotti, maħżuna u trasmessi lill-Komunità.(2) It-talbiet meħtieġa fil-leġislazzjoni taż-Zimbabwe fuq l-ispezzjoni tas-saħħa u l-kontroll u s-superviżjoni tal-prodotti tas-sajd jistgħu jitqiesu ekwivalenti għal dawk stabbiliti bid-Direttiva 91/493/KEE.(3) B'mod partikolari, id- "Dipartiment tal-Bhejjem u Servizzi Veterinarji (DLVS)", hu kapaċi li jivverifika b'mod effettiv l-implimentazzjoni tar-regoli fis-seħħ.(4) Id-DLVS ipprovda assigurazzjonijiet uffiċjali fuq qbil ma' l-istandards għall-kontrolli tas-saħħa u s-superviżjoni tal-prodotti tas-sajd kif stabbiliti fil-Kapitolu V ta' l-Anness tad-Direttiva 91/493/KEE u fuq it-twettiq tat-talbiet iġjeniċi meħtieġa ekwivalenti għal dawk stabbiliti b'dik id-Direttiva.(5) Huwa xieraq li jiġu stabbiliti disposizzjonijiet dettaljati li jikkonċernaw il-prodotti tas-sajd importati lejn il-Komunità miż-Zimbabwe, skond id-Direttiva 91/493/KEE.(6) Hemm ukoll bżonn li jitfasslu listi ta' negozji stabbiliti approvati, ta' bastimenti bi friżers fuqhom fejn jitgħabbew is-sajdiet sakemm ikunu għadhom fuq il-baħar, jew ta' mħażen bil-friżers, u lista ta' bastimenti bi friżers fuqhom armati skond it-talbiet tad-Direttiva tal-Kunsill 92/48/KEE tas-16 ta' Ġunju 1992 li tistabbilixxi r-regoli minimi ta' iġjene applikabbli għall-prodotti tas-sajd maqbuda abbord ċerti bastimenti skond l-Artikolu 3(1)(a)(i) tad-Direttiva 91/493/KEE [2]. Dawk il-listi għandhom jitfasslu skond komunikazzjoni mid-DLVS lill-Kummissjoni.(7) Huwa xieraq li din id-Deċiżjoni tkun applikata 45 ġurnata wara l-pubblikazzjoni tagħha sabiex jingħata lok għal perjodu transitorju neċessarju.(8) Il-miżuri previsti f'din id-Deċiżjoni jaqblu ma' l-opinjoni tal-Kumitat Permanenti għall-Food Chain u s-Saħħa ta' l-Annimali,ADOTTAT DIN ID-DEĊIŻJONI:Artikolu 1Id- "Dipartiment tal-Bhejjem u Servizzi Veterinarji (DLVS)", għandu jkun l-awtorità lokali kompetenti fiż-Zimbabwe identifikata sabiex tivverifika u tiċċertifika li jkun hemm qbil tal-prodotti tas-sajd mat-talbiet tad-Direttiva 91/493/KEE.Artikolu 2Il-prodotti tas-sajd importati lejn il-Komunità miż-Zimbabwe għandhom jilħqu t-talbiet stabbiliti fl-Artikoli 3, 4 u 5.Artikolu 31. Kull kunsinna għandha tkun akkumpanjata minn ċertifikat tas-saħħa oriġinali u nnumerat skond il-mudell stabbilit fl-Anness I u magħmul fuq folja waħda, mimli sew, iffirmat u ddatat.2. Iċ-ċertifikat tas-saħħa għandu jitfassal f'mill-inqas lingwa uffiċjali waħda ta' l-Istati Membri fejn isiru l-kontrolli.3. Iċ-ċertifikat tas-saħħa għandu jkollu fuqu l-isem, il-posizzjoni u l-firma tar-rappreżentant tad-DLVS, u t-timbru uffiċjali tiegħu b'kulur differenti minn dak tal-firem u l-marki l-oħra.Artikolu 4Il-prodotti tas-sajd għandhom ikunu ġejjin minn negozji stabbiliti approvati, minn bastimenti bi friżers fuqhom fejn jitgħabbew is-sajdiet sakemm ikunu għadhom fuq il-baħar, minn imħażen bil-friżers, jew minn bastimenti reġistrati bil-friżers fuqhom elenkati fl-Anness II.Artikolu 5L-ippakkjar kollu għandu jkollu fuqu l-kelma "ZIMBABWE" u n-numru ta' l-approvazzjoni/reġistrazzjoni tan-negozju stabbilit, tal-bastiment bi friżers fuqu fejn titgħabba s-sajda sakemm tkun għadha fuq il-baħar, tal-maħżen bil-friżers jew tal-vapur bi friżers fuqu li l-prodotti ġejjin minnu b'ittri li ma jitħassrux, minbarra fil-każ ta' prodotti tas-sajd iffriżati fi kwantitajiet kbar u maħsuba għall-fabbrikazzjoni ta' ikel priżervat.Artikolu 6Din id-Deċiżjoni għandha tidħol fis-seħħ fl-4 ta' Ġunju 2004.Artikolu 7Din id-Deċiżjoni hija indirizzata lill-Istati Membri.Magħmul Brussel, fit-13 ta' April 2004.Għall-KummissjoniDavid ByrneMembru tal-Kummissjoni[1] ĠU L 268, ta’ l-24.9.1991, pġ. 15. Direttiva kif ġiet l-aħħar emendata bir-Regolament (KE) Nru. 806/2003 (ĠU L 122, tas-16.5.2003, pġ. 1).[2] ĠU L 187, tas-7.7.92, pġ. 41.--------------------------------------------------ANNESS I+++++ TIFF ++++++++++ TIFF +++++--------------------------------------------------ANNESS IILISTA TA' NEGOZJI STABBILITI U TA' BASTIMENTIPP : Processing plant/Etablissement/Negozju stabbilitapprovazzjoni No./Nru. ta' l-approvazzjoni | Isem | Belt/Reġjun | approvazzjoni limit/Data ta' skadenza ta' l-approvazzjoni | Kategorija |18/FO2PP | Lake Harvest Aquaculture Pvt Ltd | PO Box 322 — Kariba | | PP |--------------------------------------------------